ג'סיקה סימפסון

ג'סיקה אן ג'ונסון (באנגלית: Jessica Ann Johnson; נולדה ב-10 ביולי 1980) היא זמרת ושחקנית אמריקאית. סימפסון התפרסמה לראשונה בסוף שנות התשעים של המאה העשרים. שבעה משיריה הפכו ללהיטים שנכנסו למצעד Billboard Top 40 האמריקאי, והיא הוציאה חמישה אלבומי זהב ושני אלבומי פלטינה. סימפסון הופיעה בתוכנית המציאות "Newlyweds", ששודרה בערוץ MTV בקיץ 2003 ועסקה בחייה כנשואה טריה. גם אחותה הצעירה, אשלי סימפסון היא זמרת. נולדה בשם ג'סיקה אן סימפסון (Jessica Ann Simpson) באבילין, טקסס שבארצות הברית למשפחה נוצרית-בפטיסטית. הוריה הם ג'ו, פסיכולוג, וטינה אן. יש לה אחות צעירה בשם אשלי סימפסון. לאחר מספר שנים עברה המשפחה לדאלאס. בגיל 12, נתן לה אביה טבעת "טוהר" וסימפסון מספרת כי בעקבות כך נשארה בתולה עד ליום חתונתה. הוריה התגרשו ב-2012. בגיל 12 התמודדה סימפסון על תפקיד בתוכנית "מועדון מיקי מאוס" לצד בריטני ספירס וכריסטינה אגילרה אך פרשה בשלב הסופי של ההתמודדות. את קריירת השירה החלה בעקבות שירתה במקהלת כנסייה. חברת תקליטים קטנה שמה לב לכשרונה והציעה לה להקליט אלבום. לאחר סיום ההקלטות התפרקה החברה וסימפסון לא הצליחה להוציא את אלבומה. בעזרת מימון פרטי יצא אלבומה הראשון ב-1999 בהפקת קולומביה רקורדס. האלבום נקרא "Sweet Kisses" ומכר למעלה מ-4 מיליון עותקים ברחבי העולם. בשנת 2001 הקליטה את "Irresistible", אלבומה השני. שנה לאחר מכן הופצה גרסת הכיסוי שלה לשיר "Part of Your World" כחלק מהאלבום "Disneymania". בשנת 2003 יצא אלבומה השלישי, "In This Skin". האלבום לא זכה להצלחה גדולה בשבוע הראשון להוצאתו: רק 64 אלף עותקים נמכרו. הדבר גרם לבעיות אצל סימפסון אשר קיבלה אולטימטום מאולפני "קולומביה" לקדם את האלבום בצורה טובה או לאבד את החוזה. לאחר תקופה מסוימת הוצא דיסק מיוחד לאספנים ובעקבות הצלחת סדרת המציאות, הצליח האלבום והגיע לרמה של פלטינה מרובעת בארצות הברית ומכר מעל לשבעה מיליון עותקים בכל רחבי העולם והוכרז כאלבום השני הטוב ביותר בשנת 2004 בארצות הברית. בשנת 2004 הוציאה את אלבום שירי חג המולד המיוחדים שלה ומכירותיו עלו בסופו של דבר למעל ל-1.5 מיליון עותקים ברחבי העולם. בשנת 2005 צילמה לראשונה וידאו-קליפ חושפני למדי אשר שיפר בצורה משמעותית את מעמדה והפך את סימפסון לסמל מין. היה זה הווידאו לשיר "These Boots Are Made For Walkin'" - חידוש לשיר ישן מאת ננסי סינטרה, הווידאו זכה להצלחה רבה והסינגל עבר מיליון הורדות חוקיות ברשת ומעל 1.5 מיליון עותקים בחנויות והוא הסינגל המצליח ביותר שלה; חודשים לפני שיצא הייתה אמורה בריטני ספירס להחליף את סימפסון בווידאו זה. בשנת 2006 כתוצאה משירה מאומצת ובעיות בריאותיות שהתגלו בגרונה, הפסיקה את סיבוב ההופעות כחלק מקידום האלבום A Public Affair. האלבום יצא מהחנויות לאחר שנה עם מכירה של מיליון עותקים ברחבי העולם. בספטמבר 2008 יצא אלבום הקאמבק שלה Do You Know עם נטייה לקאנטרי ורוקנרול בהפקתם של ג'ון שאנקס ובראט ג'יימס. הסינגל Come On Over שפורסם בחודש אוגוסט עבר יותר מחמשת אלפים הורדות חוקיות באינטרנט. האלבום הגיע למקום הראשון במצעד הקאנטרי של ארצות הברית לאחר קידום אגרסיבי ביותר בכל תוכניות האירוח הנחשבות, ביניהן "רוקדים עם כוכבים", "בוקר טוב, אמריקה" ו"המופע המוקדם". בנוסף, ביולי פתחה סימפסון סיבוב הופעות לקידום האלבום עם להקה של 9 נגנים. בשנת 2002, התארחה סימפסון בשלושה פרקים בסדרה "מופע שנות ה-70". בשנת 2005 סימפסון הוציאה את סרטה הראשון "הדיוקס קורעים את האזרד", קומדיה לצד שון ויליאם סקוט. בעקבות הסרט הוציאה את השיר "'These Boots Are Made for Walkin" שזכה להצלחה גדולה, עקב שיר זה סימפסון הוכרזה כסמל מין. סימפסון חתמה חוזה עם מפיק סרטים מצליח, היא קיבלה 2 סרטים בתשלום של 30 מיליון דולרים לסרט. בשנת 2006 סימפסון כיכבה בסרט "סופר בלונדינית" בו שיחקה את השחקנית הראשית, הסרט מדבר על עובדת חדשה שמגיעה לסופרמרקט ו-2 עובדים נלחמים על ליבה. בעקבות סרט זה, סימפסון יצאה מרשימת 10 הזמרות-שחקניות הגרועות ביותר. בשנת 2008 הופיעה סימפסון בסרט "בלונדינית בעיר הגדולה" לצד לוק וילסון. ושיחקה בקומדיה "ד.צ הוליווד" בו מגלמת שחקנית שעוזבת את תחום הבידור ומחליטה להתגייס לצבא ארצות הברית. משנת 2004 ועד היום משתתפת סימפסון בפרסומות ל"פיצה האט" לצד הדמויות מהסדרה החבובות, השימוש בדמותה הציבורית הביא לחברה הצלחה רבה ושיווק מכירות גדול יותר מאי פעם. כמו כן בשנת 2004 חתמה חוזה קידום למכירת ג'ינסים במחירים נמוכים ונתבעה על סך 100 מיליון דולר עקב הפרת חוזה. בשנת 2005 משפט זה נגמר בפשרה ותשלום של חמישית מהסכום מצד סימפסון. בשנת 2005 לקחה חלק בקמפיין למכירה של מוצר שנלחם באקנה בשם Proactiv Solution לצד קלי קלארקסון. בשנת 2007 חתמה את החוזה מחדש תמורת 3 מיליון דולר. בשנת 2006 הושקו בחסותה סדרת מוצרי קוסמטיקה תחת המותג Dessert Beauty וקולקציית הנעלה אשר התחרתה במותגים גדולים וחדשים של המעצב קלווין קליין ולהפתעת כולם הצליחה להגיע למקום הראשון במכירות ובהצלחה. פרט לשיווק הפכה את הקולקציה לאופנה גדולה ברחבי העולם וגרמה לחיקוי קולקציות דומות מצד כוכבת כמו פריס הילטון. בשנת 2006 הוציאה גם קולקציית משקפי שמש מצליחה. בשנת 2007 יצאה בקולקצית בגדי ים לנשים ובתכנון לצאת בקו בשמים משלה בסוף שנת 2007. נתונים מראים כי מכירות הרשת של סימפסון נכון לשנת 2006 עומדות על סך 79 מיליון דולר ומעל 50 מיליון דולר ברחבי החנויות באמריקה. באוקטובר 2002 התחתנה סימפסון עם הזמר ניק לאשיי. ב-2004 עלתה לאוויר תוכנית ריאליטי בכיכובם בשם "זוג טרי", התוכנית שעקבה אחרי חיי הזוג הייתה להצלחה: 1.4 מיליון צופים בארצות הברית בממוצע. שיא הצפייה בתוכנית הגיע ל-4 מיליון צופים. הפרק האחרון בתוכנית שודר במרץ 2005. בנובמבר 2005 הכריזו סימפסון ובעלה על פרידתם. לאחר מכן יצאה עם שחקן הפוטבול מקבוצת דאלאס קאובויס, טוני רומו ועם הזמר בילי קורגן. במאי 2010, החלה סימפסון לצאת עם שחקן הפוטבול אריק ג'ונסון. הזוג התארס ב-11 בנובמבר 2010. הם נישאו ב-5 ביולי 2014, ומאז שינתה את שם משפחתה לשלו. לזוג שלושה ילדים: בת בשם מקסוול (נולדה ב-1 במאי 2012), בן בשם אייס (נולד ב-30 ביוני 2013) ובת בשם בירדי (נולדה ב-19 במרץ 2019). Heat It Up Tour - 2000 Dream Chaser Tour - 2001 Reality Tour Live - 2004 Tour of Duty - 2005 2005 - הדיוק'ס קורעים את האזרד 2006 - סופר בלונדינית 2007 - בלונדינית בעיר הגדולה 2008 - ד.צ הוליווד אתר האינטרנט הרשמי של ג'סיקה סימפסון ג'סיקה סימפסון, ברשת החברתית פייסבוק ג'סיקה סימפסון, ברשת החברתית אקס (טוויטר) ג'סיקה סימפסון, ברשת החברתית אינסטגרם ג'סיקה סימפסון, סרטונים בערוץ היוטיוב ג'סיקה סימפסון, ברשת החברתית Goodreads ג'סיקה סימפסון, במסד הנתונים הקולנועיים IMDb (באנגלית) ג'סיקה סימפסון, באתר "אידיבי", מאגר הידע העברי לקולנוע ישראלי ועולמי ג'סיקה סימפסון, באתר AllMovie (באנגלית) ג'סיקה סימפסון, באתר Rotten Tomatoes (באנגלית) ג'סיקה סימפסון, באתר Metacritic (באנגלית) ג'סיקה סימפסון, במסד הנתונים הקולנועיים KinoPoisk (ברוסית) ג'סיקה סימפסון, באתר אפל מיוזיק (באנגלית) ג'סיקה סימפסון, באתר ספוטיפיי ג'סיקה סימפסון, באתר סאונדקלאוד (באנגלית) ג'סיקה סימפסון, באתר Last.fm (באנגלית) ג'סיקה סימפסון, באתר AllMusic (באנגלית) ג'סיקה סימפסון, באתר MusicBrainz (באנגלית) ג'סיקה סימפסון, באתר דיזר ג'סיקה סימפסון, באתר Yandex.Music (ברוסית) ג'סיקה סימפסון, באתר Discogs (באנגלית) ג'סיקה סימפסון, באתר Songkick (באנגלית) ג'סיקה סימפסון, באתר Genius ג'סיקה סימפסון, באתר SecondHandSongs ג'סיקה סימפסון, באתר MOOMA (בארכיון האינטרנט) ג'סיקה סימפסון, באתר בילבורד (באנגלית) ג'סיקה סימפסון, באתר טיידל (באנגלית) ג'סיקה סימפסון, באתר אמזון מיוזיק אתר מעריצים של ג'סיקה סימפסון Sandra Gonzalez, Jessica Simpson welcomes new daughter, CNN, ‏2019-03-20 (באנגלית)